สังคมข่าวหุ้น
*... ดัชนีตลาดหุ้นไทยปิดที่ระดับ 1,408.37 จุด ลดลง 30.29 จุด มูลค่าซื้อขาย 115,559 ล้านบาท หลังเจอแรงเทขายทำกำไรออกมาอย่างหนัก ทำให้หุ้นไทยมีโอกาสพักฐานต่อเนื่อง ประเมินกรอบแนวรับ 1,400-1,380 จุด แนวต้าน 1,415-1,420 จุด ...
9 มิ.ย. 2563

เล็กเซียวหงส์
*… ดัชนีตลาดหุ้นไทยปิดที่ระดับ 1,408.37 จุด ลดลง 30.29 จุด มูลค่าซื้อขาย 115,559 ล้านบาท หลังเจอแรงเทขายทำกำไรออกมาอย่างหนัก ทำให้หุ้นไทยมีโอกาสพักฐานต่อเนื่อง ประเมินกรอบแนวรับ 1,400-1,380 จุด แนวต้าน 1,415-1,420 จุด …
*… MINT ราคาพุ่งพรวดขึ้นมาเกือบ 30% เพียงช่วงสัปดาห์เดียว แม้มีแพ็กเกจกระตุ้นท่องเที่ยวเป็นตัวช่วย แต่ไม่น่าเป็นปัจจัยดีเลิศประเสริฐ จนทำให้หุ้น MINT ขึ้นได้ขนาดนี้ จึงน่าตั้งเป็นประเด็นว่ายิ่งใกล้ช่วงที่ MINT ต้องกำหนดราคาหุ้นเพิ่มทุนเท่าไหร่ ราคาหุ้น MINT ยิ่งต้องยืนระยะบวก เพื่อถัวเฉลี่ยราคาเพิ่มทุนได้สูงหรือไม่ หากเป็นเช่นนั้นจริง..ความเสี่ยงจากแรงขายหุ้นออกมาก็ยิ่งมีมากด้วยเช่นกัน..อดใจเก็งกำไรไม่ไหวก็ให้เอาปัจจัยพื้นฐานไว้คอยยับยั้งชั่งใจละกัน …
*… JAS-W3 ปิดฉากการเทรดลงไปแล้ว ตอนนี้มี 2 ทางเลือก สำหรับคนที่มีอยู่จะด้วยขายไม่ทันหรือไม่คิดจะขาย นั่นคือ “แปลงหรือปล่อย” นัยสำคัญมันอยู่ที่ 3 ก.ค. 2563 นี้ จะมีคนแปลงสิทธิหรือไม่และจำนวนเท่าไหร่ เพราะหากไม่มีใครแปลงสิทธิถือเป็นผลดีต่อหุ้น JAS ที่ไม่ต้องเกิดไดลูทชั่นเอฟเฟ็กต์..แต่นั่นก็ต้องแลกกับโอกาสจะได้เงินกว่า 4,000 ล้านบาท จากการแปลงสิทธิครั้งนี้ไปด้วย  แต่ “เสี่ยพิชญ์” ผู้ถือหุ้นใหญ่ ยืนยัน-นั่งยัน-นอนยันแล้วว่า “ไม่แปลงสิทธิ-ไม่ขาย JAS-W3” คนอื่นจะว่าไงประเดี๋ยวได้รู้กัน …
*… BIG ดูอาการน่าเป็นห่วงไม่น้อย ล่าสุดประกาศปิด “บริษัท บิ๊ก คาเมร่า โฮลดิ้ง จํากัด” ที่หมายมั่นปั้นมือว่าจะให้เป็นแนวหน้ารุกสู่ต่างประเทศ แต่ก็เข้าใจได้ว่าวิกฤติโควิด-19 ครั้งนี้ ไม่เหมาะจะคิดการลงทุน ปัญหาอยู่ที่ แล้วที่มีอยู่จะเอาไงดี เกือบเต็มไตรมาส 2/2563 ที่ต้องปิดร้านไป ตัวเลขงบการเงินจะออกมาเป็นไง..ยอดขายไม่ต้องพูดถึง..ไหนจะต้องเจอเรื่องสต๊อกและค่าเสื่อมอีก..เรียกว่าอาการน่าเป็นห่วงจริง ๆ …
*… MCOT ลุ้นกันละว่าวันนี้กสทช.จะทุบโต๊ะค่าเยียวยาการเรียกคืนคลื่น 2600 MHz ที่แน่ ๆ กรอบอยู่ที่ 1,000-4,000 ล้านบาท เอาเป็นว่ากรณีแย่สุด 1,000 ล้านบาท กรณีดีสุด 4,000 ล้านบาท แต่ไม่ว่ากรณีใดก็น่าจะทำให้ MCOT สะกดคำว่ากำไรได้ในรอบหลายปีเลยทีเดียว …
*… TMB ถือว่าย่อลงมาให้เก็บช่วงนี้ ดูเหมือน 1.20 บาท น่าจะกลายเป็นแนวรับใหญ่ไปเป็นที่เรียบร้อยแล้ว หากต้องการลงทุนระยะกลาง-ยาว ถือเป็นอีกหนึ่งตัวเลือกได้เลยทีเดียว อย่าลืมนะว่าปีนี้รับรู้กำไรจาก TBANK เต็มปี นั่นหมายถึงกำไรจะเติบโตก้าวกระโดด..นี่ยังไม่รวมมูลค่าเพิ่มจากการ Synergy ที่จะเกิดขึ้นระหว่างปีนี้ด้วยนะ …
*… BTSGIF วันนี้ทิ้งทวนก่อนขึ้นป้าย XN เพื่อรับเงินคืนทุน 0.13 บาท ส่วนราคาเป้าหมายอยู่ที่ 9 บาท เรียกว่ามีอัพไซด์อยู่ไม่น้อยทีเดียว และมองระยะยาวผลประกอบการน่าจะเริ่มทยอยดีขึ้น หลัง BTS ทยอยเปิดสถานีใหม่สายสีเขียวส่วนต่อขยายเพิ่ม แต่ขอย้ำเหมาะสำหรับลงทุนระยะกลาง-ยาวเท่านั้น …
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 Mhz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ปิดท้ายด้วย Post Market Report โดยสุภชัย ปกป้อง เวลา 17.30 น.